**หลักเกณฑ์ในการยื่นขอกำหนดตำแหน่งทางวิชาการ/ประเมินผลการสอน**

**คณะวิทยาศาสตร์และเทคโนโลยี**

1. ผู้ที่ประสงค์ยื่นขอกำหนดตำแหน่งทางวิชาการ หรือขอประเมินผลการสอน ให้ส่งเอกสารหลักฐาน และผลงานทางวิชาการ มายังคณะภายในสัปดาห์ที่ 1 ของเดือน เพื่อที่คณะจะนำเข้าที่ประชุมกรรมการประจำคณะ (กป.) ในสัปดาห์ที่ 4 ของเดือนต่อไป โดยผู้ขอยื่นกำหนดตำแหน่งทางวิชาการ หรือขอประเมินผลการสอน ต้องยึดแนวทางในการขอกำหนดตำแหน่งทางวิชาการของมหาวิทยาลัย
2. ผู้ที่ประสงค์ยื่นขอกำหนดตำแหน่งทางวิชาการ ให้ส่งเอกสารหลักฐาน หรือผลงานทางวิชาการ ดังนี้
* บันทึกข้อความการขอกำหนดตำแหน่งทางวิชาการ
* แบบ กพ. 03 และ กพ. 04 อย่างละ 1 ชุด
* เอกสารประกอบการสอน/เอกสารประกอบคำสอน จำนวน 10 ชุด
* ผลงานทางวิชาการ ได้แก่ หนังสือ/ตำรา หรือบทความวิจัย หรือบทความวิชาการ หรือผลงานวิชาการรับใช้สังคม จำนวน 10 ชุด
* เอกสารการเผยแพร่ผลงานทางวิชาการ (ถ้ามี)
1. ผู้ที่ประสงค์ยื่นขอประเมินผลการสอน ให้ส่งเอกสารหลักฐาน หรือผลงานทางวิชาการ ดังนี้
* บันทึกข้อความขอประเมินผลการสอน
* เอกสารประกอบการสอน จำนวน 10 ชุด
* ประวัติการสอนย้อนหลัง 3 ปี (ตามแบบฟอร์มของคณะ)

ผู้ที่ประสงค์ยื่นขอกำหนดตำแหน่งทางวิชาการ หรือขอประเมินผลการสอน สามารถดาวโหลดแบบฟอร์มต่างๆ ได้จาก http://sci.skru.ac.th/index/index.php